stanford-oval/wikipedia huggingface dataset:
דפורטיבו אינדפנדיינטה מדיין
היסטוריה > התקופה המקצוענית

רק ב-1948, כשהוקמה הליגה בקולומביה, החלה מדיין לשחק באופן מקצועני. ב-1950 הגיעו תריסר שחקנים פרואנים שהרכיבו את הקבוצה והפכו אותה לאחת הקבוצות האטרקטיביות בליגה. אלו היו שחקנים טובים שחלקם אף בלטו בליגה הארגנטינאית והפכו את מדיין לאחת הפייבוריטיות לזכייה באליפות. אבל, הבעיות הכלכליות הקשות של הקבוצה פגעו בה והיא נאלצה לוותר על השתתפותה בליגה בשנים 1952 ו-1953. שנה לאחר מכן חזרה הקבוצה לליגה בשמה החדש, דפורטיבו אינדפנדיינטה מדיין. בשנה זו החלה הקבוצה לבנות עצמה עם צירופם של שחקנים טובים כגון אפריין סאנצ'ס והארגנטינאי, חוסה מנואל מורנו, שלימים יהפוך לאחד השחקנים הטובים בהיסטוריה של המועדון.
ב-1955 הגיע ההישג שהיווה המשך לבסיס הטוב שנבנה בשנה הקודמת. הקבוצה שלטה ללא עוררין בליגה, צברה תשעה ניצחונות מתשעה משחקים בסיבוב הראשון, תוך כדי שהיא משחקת כדורגל טוב ומביסה את יריבותיה. את האליפות הראשונה השיגה במשחק החוץ מול קוקוטה דפורטיבו, אותה ניצחה 1–3 לעיני 5,000 צופים ב-23 באוקטובר. פליפה מרינו הארגנטינאי היה מהשחקנים הבולטים בקבוצה וסיים את הטורניר ככובש המצטיין עם 22 שערים.
לאחר שהפסידה ב-1956 את הגביע הקולומביאני למיונאריוס, הסתערה מדיין מחדש על תואר האליפות ב-1957. היא הייתה הקבוצה הבולטת לאורך כל העונה, ואכן הצליחה גם להשיג בסופה את תואר האליפות השני של המועדון, כאשר שחקנה הבולט היה חוסה ויסנטה גרקו, שגם סיים ככובש המצטיין בליגה.
ב-1958 שוב איימו בעיות כלכליות על המועדון, שניצל מצב דומה אצל היריבה העירונית, אתלטיקו נסיונל, כדי להתאחד ולשחק בשם "אינדפנדיינטה נסיונל". למרות זאת, ברישומים ההיסטוריים, אין אישור רשמי לסגל שחקנים תחת שם זה. למזלם של שני הצדדים, האיחוד החזיק מעמד רק שנה אחת וב-1959 חזרו הקבוצות בנפרד להתחרות בליגה.
בשנות ה-60 וה-70 הקבוצה לא השיגה תארים קבוצתיים אך המשיכה למשוך אוהדים למגרשים בזכות סגנון משחקה שובה העין. אינדפנדיינטה מדיין הגיעה למקום השלישי ב-1964 ולסגנות בשנים 1965 ו-1966, הישג שהביא, לראשונה בהיסטוריה של הקבוצה, כרטיס לגביע ליברטדורס 1967. גם שנות ה-70 לא התאפיינו בתארים אלא היוו יותר את המשכו של העשור הקודם. בין היתר בלטו בשורות הקבוצה שחקנים כמו הוגו גאז'גו, חוסה נסטור פקרמן, חורחה גאז'גו ואלברו סנטמריה.
היסטוריה > דור הזהב של הקבוצה

שנות ה-80 היו טובות מאוד למועדון, אף על פי שהזכייה באליפות השלישית טרם הגיעה. הקבוצה אומנם הוסיפה לעצמה זכייה ראשונה בקופה קולומביה לאחר ניצחון על דפורטיבו קאלי, אבל בליגה עצמה היא שלטה בטורניר הסדיר של העונה בלא מעט עונות והעפילה כמעט תמיד לשלבים המאוחרים, אך לא הצליחה לזכות אליפות. בעשור זה פרצו בשורותיה כמה שחקנים טובים שמאוחר יותר יהפכו לבסיס של נבחרת קולומביה כמו לאונל אלברס, הרנן דריו גומס, לואיס קרלוס פראה, גבריאל גומס, חילדרדו גומס, אוסקר פארחה, קרלוס קסטרו ו-ווילמר פרס.
בשנת 1992 החליטת הנהלת המועדון על צירופם של שחקנים מוכחים וטובים, שיעזרו לסיים את הבצורת ויביאו אליפות ראשונה למועדון מאז 1957. שחקנים כמו לואיס קרלוס פראה, הרנן טורס, פדרו אלברס, ווילמר פרס, הנרי סאמברנו, קרלוס קסטרו הצטרפו לקבוצה, אבל הצהרת הכוונות הייתה כאשר הסמל של הכדורגל הקולומביאני, קרלוס ולדרמה, חזר מעונה מאכזבת בריאל ואיאדוליד הספרדית היישר לאינדפנדיינטה מדיין. למרות זאת, הקבוצה לא הצליחה להביא את האליפות המיוחלת. שנה מאוחר יותר, עזב ולדרמה את המועדון, אבל דווקא אז החלה הקבוצה לשחק מצוין. המאמן היה לואיס אוגוסטו גרסיה שצירף לסגל הקיים שחקנים כמו רובן דריו הרננדס וקרלוס אסטרדה. האוהדים החלו לנהור לאצטדיון ונרשמה נוכחות ממוצעת של כ-36,000 צופים למשחק. במחזור האחרון של העונה הייתה צריכה הקבוצה ניצחון בקלאסיקו מול אתלטיקו נסיונל ולקוות שג'וניור לא תנצח בבית את אמריקה קאלי. מדיין ניצחה 0–1 משער של קסטרו והמשחק בברנקייה עמד להסתיים בתיקו, אך בדיוק כששחקני מדיין התכוננו להקפת האליפות, הגיע שער הניצחון של ג'וניור בדקה האחרונה וקטע את חלומם של האוהדים והשחקנים.
בשנת 1994 חזרה הקבוצה לגביע הליברטדורס ורשמה את הישגה הגדול ביותר בזירה הבינלאומית, כאשר הגיעה לרבע גמר הטורניר ושם הודחה בידי ג'וניור ברנקייה. בסך הכל היה זה עשור מוצלח למדי מבחינת התוצאות, אך בסופו של דבר, בצורת האליפויות של הקבוצה נמשכה, למרות שורת החתמות מרשימות של שחקנים במטרה לזכות בתארים.
היסטוריה > זכייה כפולה בקופה קולומביה

ב-2019 הוסיפה הקבוצה זכייה בקופה אגילה, שהיה התואר השני בתולדותיה במפעל זה, אך הראשון מאז שהמפעל החל במתכונתו החדשה ב-2008. הקבוצה השתתפה באחד ממפעלי ה־CONMEBOL ולכן נכנסה אוטומטית לשלב שמינית הגמר, שם פגשה את מיונאריוס. ניצחון בסיכום המשחקים של 3–4, כאשר חרמן קאנו כובש מתוכם שלושה שערים, העלו את מדיין לרבע הגמר, שם פגשה את אונסה קלדס. ניצחון בחוץ 2–3 וניצחון נוסף בבית של 0–1, לקחו את הקבוצה לשלב חצי הגמר, שם פגשה את דפורטיבו פאסטו. גם כאן הצליחה הקבוצה לרשום ניצחון כפול ו-3–5 בסיכום הכולל, כדי להעפיל לגמר מול דפורטיבו קאלי. במשחק הראשון באצטדיון פלמסקה, הובילה מדיין פעמיים אך המקומיים חזרו והמשחק נגמר בתיקו 2-2. במשחק הגומלין באצטדיון אטנאסיו חירארדוט, מדיין הצליחה לנצח 1–2 משערים של אדריאן ארגי וחרמן קאנו כדי להניף לראשונה את הגביע מאז 1981.
כעבור שנה חזרה הקבוצה וזכתה בגביע בפעם השנייה ברציפות. מפעל הגביע התפרש לאורך שנה שלמה עקב מגפת הקורונה וכך יצא שמשחק הגמר שוחק בפברואר 2021. הקבוצה הצטרפה למפעל החל משלב שמינית הגמר, שבו גברה על דפורטיבו פריירה 0-2. בשלב רבע הגמר גברה במשחק דרמטי על ג'וניור ברנקיה החזקה 1–2 משערים של אגוסטין וולטיץ' ולאונרדו קסטרו בדקה האחרונה. בחצי הגמר לא הרשימה מול דפורטס קינדיו מהליגה השנייה, אבל ניצחה 0–1 תודות לשער של האורוגוואי מתיאס מייר. במשחק הגמר שנערך ב-12 בפברואר 2021, סיימה בתיקו 1-1 מול דפורטס טולימה. מייר כבש בדקה ה-20, אבל אנדרסון אנגולו הישווה בדקה ה-90. למרות זאת, מדיין הצליחה לזכות בגביע בזכות ניצחון 4–5 בדו-קרב בעיטות העונשין. המשחק נערך ללא קהל עקב מגפת הקורונה.
הסמל

הסמל הראשון של הקבוצה עוצב בהשראת הסמל של קבוצת סן לורנסו הארגנטינאית ואף נצבע באותם הצבעים. באמצע היה הכיתוב מדיין ומתחתיו ראשי התיבות F.B.C הנשאו את שמו הראשון של המועדון: "מדיין פוטבול קלוב".
ב-1953, כאשר מדיין שינתה את שם הקבוצה לדפורטיבו אינדפנדיינטה מדיין, עוצב הסמל כפי שהוא מוכר עד היום. חציו אדום, חציו כחול ובאלכסון באותיות לבנות ראשי התיבות D.I.M (Deportivo Independiente Medellin).
ב-1997 עוצב סמל מיוחד כאשר האות M מזכירה שני הרים, המסמלים את ההרים עליהם בנויה העיר מדיין, אבל שנה לאחר מכן חזר המועדון לסמל הישן והמוכר. החל מ-2013, מצוינת הספרה 100 בספרות זהב לאחר שהמועדון חגג 100 שנות קיום.
יריבות

היריבות העיקרית של אינדפנדיינטה מדיין היא עם קבוצת הכדורגל הגדולה השנייה של העיר, אתלטיקו נסיונל והמשחק ביניהן מכונה "קלאסיקו פאיסה" (Clasico Paisa), כינוי למשחק הדרבי של מחוז אנטיוקיה. עד כה, נסיונל ניצחה ביותר משחקים בפער ניכר.
יריבות נוספת של מדיין, אם כי לא בגלל הקשר גאוגרפי היא היריבות מול דפורטיבו קאלי. מדובר במאבק בין שתי הקבוצות הוותיקות במדינה.
אצטדיון

הקבוצה משחקת את משחקיה הביתיים באצטדיון אטנאסיו חירארדוט וחולקת אותו עם יריבתה העירונית, אתלטיקו נסיונל. האצטדיון הוקם ב-19 במרץ 1953 ותכולתו 45,943 מקומות. הוא נחנך בטורניר ידידות שהתקיים בין נסיונל, דפורטיבו קאלי, אליאנסה לימה ופלמנגו.
תארים

הליגה החובבנית של קולומביה
קטגוריה פרימרה A
קופה קולומביה
סופרליגה קולומביה
הערות שוליים

↑  Capsulas.com, 24.10.15, Ruben Dario Elejalde Experimento con José Manuel Moreno… Y la estrella DIM que alumbró 1955…
↑  Capsulas.com, 24.10.15, 23 octubre… Hace 60 años, la primera estrella del DIM
↑  Botefutbol, INDEPENDIENTE MEDELLÍN 1992. Debut del "Pibe Valderrama"
↑  colombia.com, El DIM campeon finalizacion 2002
↑  DaleRojo, 15.3.17, Séptima participación del DIM en Copa Libertadores de América
↑  Colombia.com, 28.6.04, El DIM campeon apertura 2004
↑  Colombia.com, 20.12.09 El DIM campeon finalizacion 2009
↑  Futbolred, 31.12.15, Mauricio Molina regresa a su "casa": jugará en el Medellín
↑  El Tiempo, 19.6.16, Independiente Medellín venció a Junior y es seis veces poderoso
הקבוצה בימיה כחובבנית, 1922
רסיסטנסיה נורטה, מועדון האוהדים הנאמנים של אינדפנדיינטה מדיין
סמל הקבוצה הראשון
סמל הקבוצה כפי שעוצב ב-1997.
אצטדיון אטנאסיו חירארדוט
כריש מקרין

כריש מקרין (שם מדעי: Heterodontus francisci) הוא מין של דגי סחוס מקבוצת דמויי כריש ומסדרת ההטרודונטאים. הוא מצוי רק באוקיינוס השקט ממערב לחופי קליפורניה ובמפרץ קליפורניה.
זהו כריש קטן מאוד שמגיע לאורך 1.2 מ' בלבד. גופו עגלגל והסנפירים שטוחים ורחבים, מותאמים לחיים על קרקעית הים. הכריש אינו שוחה הרבה והוא בעל ראש גדול ומערכת שיניים חזקות העוזרות לו לפצח יצורי ים קשים. העיניים קטנות ובעלות "גבות" קרניות בולטות. הכרישים הבוגרים אפורים עם ורדרדים עם נקודות שחורות על הגוף. הצעירים בעלי פסים צהובים-חומים ומעט מנומרים.
דגים אלה נחים בין הסלעים ואצות הים ומחפשים טרף המבוסס על צדפות וחלזונות ימיים וגם על קיפודי ים וסרטנים. השיניים החזקות עוזרות לכריש לרסק את שריונות הטרף האיטי שלו. בנוסף הוא יצוד רכיכות שונות כמו תמנונים, תולעים, כמה קווצי עור ודגים קטנים יותר.
הכריש עצמו נטרף על ידי דגים גדולים, פיל ים צפוני, כרישי מלאך ועיטמים. הכריש מעוטר בקוצים על ראשו וסנפיריו להגנה.
הערות שוליים

↑  כריש מקרין באתר הרשימה האדומה של IUCN
| --- | --- |
בקרת זהויות :  NLI: 987007565414805171
רחוב ויצמן (כפר סבא)

| --- | --- |

סלילת הרחוב הראשי בכפר סבא (לימים רחוב ויצמן), 1940
 מידע כללי
 על שם:  חיים ויצמן נשיאה הראשון של מדינת ישראל
 מיקום
 עיר:  כפר סבא
 
 קואורדינטות:  32°10′28″N 34°54′44″E﻿ / ﻿32.174416666667°N 34.912277777778°E﻿ / 32.174416666667; 34.912277777778
  מפת מיקום  מפה מפורטת   (למפת נתניה מוגדלת) רחוב ויצמן(למפת נתניה רגילה) רחוב ויצמן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רחוב ויצמן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רחוב ויצמן  he tabBackground:;tabBorder:#aaa;defaultTab:0;
 
רחוב ויצמן הוא הרחוב הראשי ההיסטורי של העיר כפר סבא שבשרון. הרחוב קרוי על שם חיים ויצמן, הנשיא הראשון של מדינת ישראל. הרחוב חוצה את העיר כמעט לכל אורכה וכולל חנויות, משרדים, בתי קפה, דוכני מזון, מוסדות ציבור, מבני מגורים ושטחים ירוקים. ביולי 2018 דורג הרחוב במקום התשיעי מבין רחובות המסחר המובילים בישראל במחקר שערך העיתון TheMarker וחברת הייעוץ צ'מנסקי בן שחר.
היסטוריה

סלילת הרחוב החלה בשנת 1929, והוא תוכנן במקור כעורק מסחרי המקשר בין יישובי השרון לערי החוף. בתחילה נקרא "רחוב השרון". בתוכנית המתאר הראשונה של העיר הרחוב סומן כדרך ראשית שרוחבה 20 מטרים. הרחוב התפתח במהירות ובשנות ה-30 של המאה ה-20 כבר היו בו 100 חנויות ובתי מלאכה.
בשנת 1976, הכין אדריכל העיר יוסף קולודני תוכנית מתאר מקומית, המכונה "התוכנית הרביעית" (שכן הייתה זו הפעם הרביעית בה הוכנה תוכנית מתאר לכפר-סבא).על פי התוכנית נבנה מרכז עירוני חדש לאורך רחוב ויצמן בין הרחובות ארבל וכצנלסון, שכלל את היכל התרבות ומרכז עסקים (קניון ערים) וביניהם חיברה כיכר העיר. החלטות נוספות שהתקבלו במסגרת התוכנית היו שבמרפסות הפתוחות של דירות המגורים ("מרפסות שמש") יהיו אדניות בנויות לפרחים ובבניינים המשלבים מגורים ומסחר חויבו הקבלנים לבנות אכסדרה עם קשתות לפני החנויות להגנה מפני גשם ושמש, שמתחברים לרחוב מסחרי רציף.
במהלך שנות התשעים ותחילת האלפיים נבנו בקצוות העיר ובאזורי התעשייה קניונים וחנויות ענק ותנועת הקונים במרכזו של רחוב ויצמן ובקניון ערים פחתה. בשנת 2009 נפתח בקצהו המזרחי של הרחוב, מרכז קניות "G" במקום בו שכן קודם לכן מפעל "פקר פלדה". ב-2015 נפתח בקניון G מתחם קולנוע מרשת "סינמה סיטי".
בתחילת 2015 הכריזה עיריית כפר סבא על תחרות אדריכלים לשיפוץ ושינוי פני הרחוב. ההצעה הזוכה כללה הוצאת תנועת כלי רכב מהרחוב והפיכתו לשדרה להולכי רגל שבצידיה מסלולי מערכת אוטובוסים מהירה. התוכנית משתלבת בתכנון הרכבת הקלה של מטרופולין תל אביב, במסגרתה מתוכנן קו אוטובוס מהיר, הקו הוורוד, שיעבור ברחוב. תוכניות אלו מעולם לא מומשו.
בשלהי 2019 ובתחילת 2020 החלו עבודות להקמת נתיב תחבורה ציבורית שמאלי בהפרדה מלאה לכל אורכו של רחוב ויצמן. ברחוב עוברים כ-70 אוטובוסים בשעה, ונתיב התחבורה הציבורית נועד לתעדף אותם בכביש על מנת לשפר את יעילותם ואמינותם של ה-קווים. בנוסף לבניית נתיב התחבורה הציבורית, העבודות, שעלותן הוערכה תחילה בסכום של כ-200 מיליון שקלים, נועדו גם לחידוש תשתיות הרחוב, סלילת שביל אופניים, נטיעת עצים, הרחבת המדרכות ושיפוץ חזית הרחוב. תושבי האזור התנגדו לפרויקט, יחד עם העירייה, מתוך סירוב להעניק העדפה לתחבורה ציבורית על פני רכבים פרטיים, שכן הפרויקט כלל הסבה של נתיב רכב פרטי לתחבורה ציבורית בלבד וכן הפקעה וביטול של חניות. ב-16 במרץ 2023, לאחר כשלוש שנות עבודה, נפתח לתנועה שלב א' של הפרויקט, במקטע שבין קניון G לבין רחוב העמק. כחודשיים לאחר מכן, ראש העיר רפי סער הצליח להביא לסיכום עם משרד התחבורה בראשות מירי רגב על גניזת המשך תוכניות העבודה על נתיב התחבורה הציבורית ברחוב ויצמן וביטולו דה-פקטו. כך, נותר ברחוב מקטע בן כקילומטר וחצי לכל כיוון שאיננו משלים את ייעודו הנחוץ לתחבורה ציבורית.
אתרים מרכזיים לאורך הרחוב

בית עיריית כפר סבא
מדרחוב ירושלים
היכל התרבות של כפר סבא
התחנה המרכזית של כפר סבא
הספרייה העירונית של כפר סבא
השוק העירוני
בית אהרונוביץ'
גן הזיכרון - גן ציבורי, בית קברות צבאי ואתר הנצחה לחללי מערכות ישראל
גלריה

רחוב ויצמן, דוגמה לבניית אכסדרות עם קשתות לפני החנויות
רחוב ויצמן, דוגמה לבניית אכסדרות עם קשתות לפני החנויות
הערות שוליים

↑   עדי דברת-מזריץ, שיאני הקניות והבילויים: דירוג הרחובות המצליחים בישראל, באתר TheMarker‏, 16 ביולי 2018
1 2  נעמה ריבה, פעם, הירוק היה באמת ירוק: כפר סבא מזניחה את הקסם הישן שלה, באתר Xnet‏, 13 בדצמבר 2010
↑  מערכת שרון אונליין, לפני 90 שנה: סלילת רחוב ראשון בכפר סבא, באתר שרון אונליין, ‏2025-02-12
↑  מיכאל יעקובסון, סיבוב במרכז G בכפר-סבא החצר האחורית האמיתית שמשום מה קיבלה את הזכות לחזית הראשית, באתר חלון אחורי, ‏2010-01-01
↑  נעמה ריבה, תוכנית שאפתנית בכפ"ס: האם רחוב ויצמן ייראה כמו רחוב יפו בי-ם?, באתר Xnet‏, 9 ביוני 2015
↑  אודי עציון‏, 70 מיליון שקל, 1.5 ק"מ כביש: מה ייצא לכפר סבא מהנת"צ החדש?, באתר וואלה, 16 במרץ 2023
↑  רועי הדרי, פרויקט הנת"צים: בעירייה מבטיחים שדרוג מסיבי לוויצמן ונגישות מלאה בתקופת העבודות, צומת השרון - כפר סבא, 25 ביוני 2018
↑  מיטל ליאור-גוטמן, סמנכ"לית מהיר לעיר: "ברוידא לא רוצה לקדם תחבורה ציבורית". עיריית רעננה: "הפקידות מהלכת אימים", צומת השרון - רעננה, 24 באוקטובר 2019
↑   אסנת ניר, הפרויקט הענק נתקע בפקק: ראשי הערים שמעכבים את נתיבי התחבורה הציבורית בגוש דן, באתר TheMarker‏, 31 במרץ 2019
↑   עומר כרמון, ראשי ערים חוששים מהתושבים – ותוקעים את פרויקט הנת"צים, באתר TheMarker‏, 21 במרץ 2022
↑  רועי רובינשטיין, הגיע הזמן: גם כפר סבא מתחדשת בנת"צ, באתר ynet, 16 במרץ 2023
↑  אודי עציון‏, הפקקים בכפר סבא יחכו, לראש העיר יש בחירות על הראש, באתר וואלה, 11 במאי 2023
↑  אסף זגריזק, ‏"שעתיים בדרך לעבודה כל בוקר": אזור השרון בדרך לאסון תחבורתי, באתר גלובס, 13 ביוני 2023
| חיים ויצמן |
| --- | --- | --- |
| משפחתו | משה ויצמן (אח) • אנה ויצמן (אחות) • חיה ויצמן-ליכטנשטיין • טוביה דוניה (גיס) • יחיאל ויצמן (אח) • מינה ויצמן (אחות) • אשר זליג ויצמן (גיס) • גיטה דוניה-ויצמן (אחות) • ורה ויצמן (רעיה) • עזר ויצמן (אחיין) • סופיה גצובה (ארוסה) |  |
| הנצחה | מכון ויצמן למדע • יד חיים ויצמן • גן חיים • כפר הנשיא • אשל הנשיא • פרס ויצמן למחקרים במדעים מדויקים • רחוב ויצמן (כפר סבא) • כיכר ויצמן |  |
| שונות | Clostridium acetobutylicum • בית חיים ויצמן • הסכם ויצמן-פייסל |  |
שלט רחוב ויצמן בכפר סבא
מערת לולטון

| --- | --- |

לולטון, יוקטן
 מידע כללי
 מדינה:  מקסיקו מקסיקו
 מיקום:  Oxkutzcab, מקסיקו
 קואורדינטות:  20°15′10″N 89°27′23″W﻿ / ﻿20.2528°N 89.4564°W﻿ / 20.2528; -89.4564
 אורך:  כשני קילומטרים
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו מערת לולטון(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו מערת לולטון(למפת יוקטן רגילה) מרידה ואיאדוליד טיסימין פרוגרסו טיקול מפרץ מקסיקו קינטנה רו הים הקר.  קמפצ'המערת לולטון(למפת יוקטן מוגדלת) מרידה ואיאדוליד טיסימין פרוגרסו טיקול מפרץ מקסיקו קינטנה רו הים הקר.  קמפצ'המערת לולטון
 
מערת לולטון היא מערה בחצי האי יוקטן, שבמקסיקו בערך 7 קילומטרים מדרום לאוקסקוצקב. המערה מכילה ציורי מערות המיוחסים לציוויליזציית המאיה, מהתקופה הקדם-קלאסית המאוחרת או עתיקה אף יותר. תרגום שמה משפת המאיה הוא "אבן פרחים" ("לול-טון").
היסטוריה

אורך מערה זו כשני קילומטרים. בתוך מערת לולטון ישנן עדויות המאששות פעילות אנושית, כמו עצמות של ממותה, ביזון, חתולים ושרידי צבאים מהפליסטוקן. על הקירות ניתן לצפות בתצורות טבע וציורים, מצוירים ביד עם חריטות פנים אנושיות שצוירו על הקירות, ייצוגים פיסוליים, ייצוגים של בעלי חיים וכמה צורות גאומטריות. כמו כן נמצאו כלים.
תרבות המאיה הפרה-היספנית השתמשה גם במערה כמקלט ונהגה לכרות ממנה את החימר להכנת כלים.
הסיור במערה מציע ביקורים בגלריות ובתצורות הטבעיות המוכרות במקום, כחדר העמודים המוזיקליים, קמרון המכונה הקתדרלה, הג'לטונים, הגרנד קניון, קלחי התירס, התינוק, ציורי ידיים שחורות, חדר הנטיפים והתעלות.
חלל Huechil נחפר, ושם מצאו שרידים של חיות נכחדות כמו עצמות ממותה וצמחייה שונה מהיום. מערת לולטון אוכלסה במשך יותר מ-10,000 שנים אחורה ושימשה כמקום מסתור במהלך מלחמת הקסטות (אנ').
מיקום

המערה ממוקמת בתחומי מדינת יוקטן, 110 קילומטרים דרומית-מערבית למרידה, 7 ק"מ דרומית לעיירה אוקסקוצקב (Oxkutzcab).
ציורי מערות מלולטון, יוקטן
ג'פרי דונובן

| --- | --- |

 לידה:  11 במאי 1968 (בן 56) אייסמסבורי, ארצות הברית 
 מדינה:  ארצות הברית 
 תקופת הפעילות:  מ-1995 
 מקום לימודים:  אוניברסיטת מסצ'וסטס אמהרסט  בית הספר לאמנויות ע"ש טיש  אוניברסיטת המדינה ברידג'ווטר 
 מספר צאצאים:  3 
 פרופיל ב-IMDb
 
ג'פרי דונובן (אנגלית:  Jeffrey Donovan; נולד ב-11 במאי 1968) הוא שחקן ובמאי טלוויזיה אמריקאי. מוכר בזכות תפקידו הראשי כמייקל ווסטון בסדרת דרמת הפעולה "סוכן מחוק" ובזכות הופעותיו בסרטים "ההחלפה", "ג'יי. אדגר", "פרויקט המכשפה מבלייר 2" ו"סליפרס".
ביוגרפיה

דונובן נולד בעיר אמסבארי שבמסצ'וסטס וגדל לצד אמו החד הורית ושני אחיו.
למד ב"אוניברסיטת ברידג'ווטר" לפני שהועבר לאוניברסיטת מסצ'וסטס אמהרסט, משם סיים עם תואר בתיאטרון. לאחר מכן נסע לניו יורק כדי להרוויח תואר מ"בית הספר לאומנויות טיש" שבחסותו של " אוניברסיטת ניו יורק".
קריירת משחק

בשנת 1995, הופיע לראשונה בקולנוע בסרט "Throwing Down", והתארח בפרק בסדרה "חוק וסדר". ב-1996, הוא התפרסם בדרמה של בארי לוינסון "סליפרס" בתפקיד הסוהר המתעלל הנרי אדיסון. בין השנים 1998–1997, הופיע בשלושה פרקים בסדרת הדרמה המצליחה "המתחזה". ב-1999, התארח בשני פרקים בסיטקום "ספין סיטי".
בשנת 2000 כיכב דונובן בתפקיד ראשי בסרט האימה "פרויקט המכשפה מבלייר 2" בתור ג'פרי פטרסון, המדריך של הסטודנטים לקולנוע, ושיחק בסרט "פתיון".
בשנת 2004 שיחק בתפקיד ראשי לצידה של ורה פרמיגה בסדרת הדרמה שהפיק כוכב הקולנוע ברוס ויליס "לגעת ברוע".
ב-2005 הופיע בתפקיד קטן בקומדיה "היצ'" והתארח בשני פרקים בסדרה "CSI: מיאמי". ב-2006 שיחק לצידה של כוכבת הקולנוע אשלי ג'אד בסרטה הראשון של השחקנית ג'ואי לורן אדמס "השכם בבוקר". בשנת 2007 התפרסם בתפקיד המרגל מייקל ווסטון בסדרת דרמת הפעולה "סוכן מחוק", דונובן שיחק בתפקיד במשך שבע עונותיה והיה שותף בפועל להפקה של 30 פרקים. באותה שנה הצטרף לעונה השישית של סדרת הפשע "ג'ורדן" בתפקיד הפרקליט ויליאם אייברס.
ב-2008 שיחק בסרטו של קלינט איסטווד "ההחלפה" בתפקיד קפטן ג'יי. ג'יי גונס, המפקד במחלקה לטיפול בקטינים של משטרת לוס אנג'לס.
ב-2011 נבחר פעם נוספת על ידי איסטווד להופיע בסרטו "ג'יי. אדגר" לצידם של לאונרדו דיקפריו ונעמי ווטס בתפקיד הפוליטיקאי רוברט קנדי.
באותה שנה, גם ביים והפיק את סרטו הראשון "סוכן מחוק: נפילתו של סאם אקס" בכיכובו של ברוס קמפבל.
בשנת 2015, דונובן שיחק בסדרה "פארגו", ובסרט "סיקאריו". בין השנים 2016–2017, שיחק בתפקיד ראשי בסדרה "עין הרע. ב-2017, שיחק בסרט "מעל החוק".
בשנת 2019, שיחק בסרטים "לוסי בשמיים" ו"משפטו של טד בנדי" בכיכובו של זאק אפרון ודובב את דמותו של סטיב בסרט ההנפשה "וונדר וומן: השושלת ממשיכה".
בשנת 2020, שיחק סוכן FBI בסרט "גנב עם כבוד" בכיכובו של ליאם ניסן. ב-2021, שיחק בסרט "שומר טינה" והתארח בפרק בסדרה "בלתי מנוצח".
חיים אישיים

במסגרת לימודיו הוציא דונובן חגורה שחורה בקראטה, בנוסף עוסק גם באמנויות הלחימה אייקידו וג'ו ג'יטסו ברזילאי.
בשנת 2009 הוא נעצר בעוון נהיגה תחת השפעת אלכוהול.
באוגוסט 2010 התארס דונובן עם הדוגמנית מישל וודס. הם התחתנו ב-25 באוגוסט 2012. בתם קלייר, נולדה בדצמבר אותה שנה. ב-2014, נולד בנם לוקאס וב-2017, נולדה להם בת נוספת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | Throwing Down | פיט גאלי |  |
| 1996 | סליפרס | הנרי אדיסון |  |
| 1997 | חופשה מטורפת בווגאס | עובד בבית מלון |  |
| 1997 | Catherine's Grove | תומאס מייסון |  |
| 2000 | פתיון | חוליו |  |
| 2000 | ספר של צללים: המכשפה מבלייר 2 | ג'פרי פטרסון |  |
| 2002 | תכלית החיים | רוברט ג'נינגס |  |
| 2003 | Final Draft | פסקל |  |
| 2004 | Sam & Joe | אריק |  |
| 2005 | היצ' | ואנס מנסון |  |
| 2006 | השכם בבוקר | קאל פרסל |  |
| 2006 | להאמין בי | קליי דריסקול |  |
| 2008 | Hindsight | פול |  |
| 2008 | ההחלפה | קפטן ג'יי.ג'יי ג'ונס |  |
| 2011 | ג'יי אדגר | רוברט פ. קנדי |  |
| 2015 | סיקאריו | סטיב פורסינג |  |
| 2015 | הכחדה | ג'ק |  |
| 2016 | LBJ | ג'ון פיצג'רלד קנדי |  |
| 2017 | מעל החוק | בוטלס |  |
| 2018 | סיקאריו: הנקמה | סטיב פורסינג |  |
| 2019 | משפטו של טד בנדי | ג'ון אוק'ונל |  |
| 2019 | נבלים | ג'ורג' |  |
| 2019 | לוסי בשמיים | ג'ים האנט |  |
| 2019 | וונדר וומן: קווי דם | סטיב טרבור | דיבוב |
| 2020 | גנב עם כבוד | הסוכן שון מאיירס |  |
| 2020 | תן לו ללכת | ביל ווי-בוי |  |
| 2021 | שומר טינה | ג'קסון |  |
| 2021 | National Champions | מייק טיטוס |  |
| 2022 | אהבה ראשונה | גרג אולברייט |  |
| 2022 | נקודת שבירה (אנ') | מייג'ור רידיק |  |
| 2022 | R.I.P.D. 2: Rise of the Damned | רוי פולשיפר |  |
| 2023 | Surrounded | ווילר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | רצח מאדום לשחור | מיילס וניוטון דל | פרק: "Thrill of the Kill" |
| 1995 | כשהעולם מסתובב | ד"ר טוני קוק | פרק: "#1.10002" |
| 1995, 2007 | חוק וסדר | אדוארד נקודוס / ג'ייקוב ריס | 2 פרקים |
| 1996 | Critical Choices | רנדי | סרט טלוויזיה של שואוטיים |
| 1997 | מילניום | בובי וובר | פרק: "The Wild and the Innocent" |
| 1997 | עולם אחר | דווין "פופר" קולינס | פרק: "#1.8481" |
| 1998–1997 | המתחזה | קייל | 3 פרקים |
| 1998 | עד למאפיה | סוכן | סרט טלוויזיה של NBC |
| 1998 | כשנדם קול החצוצרות | בובי מילר | סרט טלוויזיה של HBO |
| 1999 | ספין סיטי | טום | 2 פרקים |
| 2000 | The Beat | בראד | תפקיד ראשי; 13 פרקים |
| 2002 | Witchblade | דניאל ג'רמיין | פרק: "Lagrimas" |
| 2004 | לגעת ברוע | הבלש דייב קריגן | תפקיד ראשי; 12 פרקים |
| 2005 | CSI: מיאמי | טוד קנדריק | 2 פרקים |
| 2006 | על הסף | ד"ר ג'וליאן סלואן | פרק: "Vigilante" |
| 2006 | מונק | סטיב ווגנר | פרק: "Mr. Monk and the Astronaut" |
| 2007 | ג'ורדן | וויליאם אייברס | 5 פרקים |
| 2013–2007 | סוכן מחוק | מייקל ווסטון | תפקיד ראשי; 7 עונות גם במאי הפרקים: "Made Man","Mixed Message","Forget Me Not" |
| 2011 | סוכן מחוק: נפילתו של סאם אקס | מייקל ווסטון | סרט טלוויזיה של USA Network גם במאי ומפיק בפועל |
| 2015 | פארגו | דוד גרהארדט | 7 פרקים |
| 2016–2017 | עין הרע | צ'ארלי האברפורד | תפקיד ראשי (2 עונות); 20 פרקים |
| 2021 | בלתי מנוצח | משין האד | דיבוב; פרק: "That Actually Hurt" |
| 2022–הווה | חוק וסדר | הבלש פרנק קוסגרוב | תפקיד ראשי (החל מעונה 21) |
מעשה שכם ודינה

במרכז התמונה (מצד שמאל) עתיקות שכם הקדומה - אל מקום זה משויך מעשה שכם ודינה.
מעשה שכם ודינה הוא סיפור מקראי המתואר בספר בראשית, פרק ל"ד, שהתרחש בעת שיעקב ומשפחתו התגוררו באזור העיר שכם. הסיפור מתאר כיצד יצאה דינה, בתם של יעקב ולאה, להכיר את בנות האזור.
כאשר ראה אותה שכם בן חמור החוי, נשיא האזור, תפס ואנס אותה, ולאחר מכן התאהב בה וביקש לשאתה לאשה. הוא דיבר על ליבה לשכנעה, ובמקביל ביקש מאביו לבוא עמו אל יעקב ולבקש את ידה. השמועה אודות האונס הגיעה אל אחיה של דינה, והם מיהרו לשוב הביתה מהמרעה. שכם פנה אל משפחת יעקב בבקשה לשאת את דינה לאשה תוך נכונות לשלם מוהר בתולות ככל אשר יושת עליו. כאמצעי שכנוע הציע להם לכרות ברית עם אנשי עירם, שתכלול מסחר משותף ונישואין משותפים שיביאו לשגשוג שני הצדדים. בשלב זה נטלו אחי דינה את ניהול המשא ומתן לידיהם, והודיעו לו שרק אם ימולו כל אנשי העיר את ערלתם, תוכל משפחת יעקב לבוא בברית נישואין עימם.
שכם ואביו שכנעו את אנשי העיר, והם מלו את עצמם. ביום השלישי למילה, בעת שכאב המילה הגיע אל שיאו, באו שמעון ולוי אל העיר, הרגו את כל הגברים בעיר, שבוּ את הנשים והילדים, ואת שלל העיר לקחו עימם. כאשר נודע הדבר ליעקב נזף בהם על שבמעשה זה הם מסכנים את משפחתו הנתונה כעת לאיום מצד ערי האזור שמחמת חשש למעשה דומה כלפיהן עלולות להתאגד יחד כדי להילחם במשפחת יעקב ולהשמידה. שמעון ולוי השיבו: "הכזונה יעשה את אחותנו"? באמרם כי חוסר תגובה על מעשה שכם, כהסכמה לנהוג באחותם כזונה.
הרקע למעשה

לאחר לקיחת הברכות מעשו ברח יעקב בהוראת אמו אל חרן, שם ישב דודו לבן הארמי, אחי רבקה. בנוסף לכך, הוא הלך לשם במצוות אביו, יצחק, כדי למצוא אשה מבנות לבן. לאחר שהות של עשרים שנה, בהן נשא את לאה ורחל בנות לבן (ואת שפחותיהן, בלהה וזלפה) ונולדו לו אחד עשר בנים ובת, שב יעקב, בהוראה אלוהית, לארץ כנען כדי לקיים את נדרו בבית אל, ולשוב אל בית הוריו.
המקום הראשון אליו הגיע לאחר שעבר את הירדן הוא העיר שלם, שתיקרא לימים שכם, ותמורת מאה קשֹיטה רכש מידי בני חמור נשיא הארץ חלקת אדמה בה יוכל הוא ומשפחתו לשהות עד המעבר לבית אל. בעת שבתם בחלקה זו, רעו בני יעקב את צאנו הרב שרכש בחרן במרחבי עמק המכמתת הסמוך.